# Tchologo

Tchologo és una de les 31 regions de Costa d'Ivori. Juntament amb la regió de Poro i de Bagoué conformen el Districte de les Sabanes. La ciutat de Ferkessédougou n'és la capital. Segons el pre-cens de 2015 té 467.958 habitants. Té una superfície de 17.728 km².

## Situació geogràfica

Tchologo està situada al centre-est del nord de Costa d'Ivori, a la frontera amb Burkina Faso, país amb el que limita el nord de la regió.
A l'est de Tchologo hi ha la regió de Poro (Costa d'Ivori), al sud limita amb Hambol i a l'est amb Bounkani.
La seva capital, Ferkéssédougou, està a 52 km a l'est de Korhogo, a més de 60 km de la frontera amb Burkina Faso, via Kaouara i a uns 90 km a l'oest de la ciutat de Nasien, que està a l'extrem occidental del Parc Nacional del Comoé.

## Geografia

El riu Comoé passa per la regió de Tchologo, en la que hi ha la part septentrional del Parc Nacional del Comoé.
El seu relleu és poc accidentat i té planes i altiplans. La regió està situada en una zona de sabana sud-sudanesa. El seu clima és de tipus sudano-guineà i està marcat per dues estacions. Té dos tipus de sabanes: la sabana boscosa i la sabana d'arbustos.

## Subdivisió administrativa

La regió de Tchologo està subdividit en els següents departaments i municipis:
* Departament de Ferkessédougou - 143.263 habitants.
** Ferkessédougou - 120.150
** Koumbala - 10.088
** Togoniéré - 13.025
* Departament de Kong - 87.929 habitants
** Bilmono - 19.873
** Kong - 29.190
** Nafana - 17.703
** Sikolo - 21.163
* Departament d'Ouangalodougou - 236.766 habitants
** Diawala - 71.054
** Kaouara - 27.971
** Niellé - 29.022
** Ouangolodougou - 74.519
** Toumoukoro - 34.200

## Cultura
### Llengües

Al departament de Ferkessédougou la llengua oficial és el Francès, igual que a la resta de l'estat, però les seves llengües autòctones són el senufo, el niarafolo i el palaka.

### Grups humans

Els grups ètnics majoritaris del departament de Ferkessédougou són els senufos, els niafarolos i els palakes.
La ciutat comercial de Kong, capital de l''Imperi de Kong era una zona originalment mandé en la que a partir del segle xii s'hi van establir el dioles.

## Infraestructures i transports

L'aeroport de Ferkéssédougou té el codi IATA, FEK.

### Carreteres

Les dues carreteres més importants de la regió són la A12, que la travessa d'est a oest i la A3, que la travessa de sud a nord, per la capital. La B313 és una altra carretera de la Tchologo.

## Turisme

Alguns dels atractius turístics més importants de la regió són:
* Kong
* Les dues mesquites de Kong i la Mesquita de Kaouara, al departament d'Ouangolodougou. Patrimoni de la UNESCO
* Parc Nacional del Comoé. Patrimoni de la UNESCO

## Referències

* ↑ «Regions of Côte d'Ivoire». Statoids. [Consulta: 24 març 2015].
* 1 2 3 «Côte d'Ivioire: administrative units, extended». GEOHIVE. [Consulta: 5 octubre 2015].
* 1 2 «Ferkéssédougou - Korhogo a googlemaps». google. [Consulta: 7 octubre 2015].
* ↑ «1. CONTEXTE SOCIO-ÉCONOMIQUE DES SAVANES DU NORD DE LA COTE D'IVOIRE» (en francès). Food and Agriculture Organization of the United Nations. [Consulta: 7 octubre 2015].
* ↑ «FEK Ferkessedougou Airport». flighstats. Arxivat de l'original el 2015-10-11. [Consulta: 7 octubre 2015].
* ↑ «Mosquées de style soudanais du Nord ivoirien (site en série)» (en francès). UNESCO. [Consulta: 7 octubre 2015].

## Vegeu també

* Regne de Kong